Δαμάσκηνα τα οποία συλλέχθηκαν από το Δέντρο των 40 καρπών.
Το **Δέντρο των 40 Καρπών** ή κοινώς **Δέντρο των 40 Φρούτων** είναι ένα από μια σειρά από οπωροφόρα δέντρα που δημιουργήθηκαν από τον Νεοϋορκέζο καλλιτέχνη *Van Aken*, ο οποίος χρησιμοποίησε την τεχνική του μπολιάσματος. Κάθε δέντρο παράγει σαράντα είδη πυρηνόκαρπων φρούτων του γένους Προύμνη *(Prunus)*, τα οποία ωριμάζουν στις Ηνωμένες Πολιτείες, διαδοχικά από τον Ιούλιο έως τον Οκτώβριο.

Ανάπτυξη
--------

"Δέντρο 75", ένα Δέντρο των 40 Καρπών στον κήπο του *Syracuse University*, όπου ο καλλιτέχνης διδάσκει στη Σχολή Γλυπτικής.
Σχεδιαστικό διάγραμμα του καλλιτέχνη του «Δέντρου 71».
Ο *Van Aken* είναι αναπληρωτής καθηγητής της γλυπτικής στο *Syracuse University*. Η οικογένειά του είναι *Pennsylvania Dutch* (κυριολ. Γερμανός εκ Πενσυλβάνιας), και μεγάλωσε στο οικογενειακό αγρόκτημα.

Το 2008, ενώ έψαχνε τα δείγματα για να δημιουργήσει ένα δέντρο με πολύχρωμα άνθη ως ένα έργο τέχνης, ο *Van Aken* απόκτησε το 3 στρεμμάτων (1,2 εκταρίων) περιβόλι από το *New York State Agricultural Experiment Station*, το οποίο έκλεινε λόγω των περικοπών στην χρηματοδότηση. Άρχισε να μπολιάζει ανθοφόρους οφθαλμούς (μπουμπούκια) από μερικές από τις άνω των 250 κληρονομικών ποικιλιών που καλλιεργούνται εκεί, ορισμένες από τις οποίες είναι μοναδικές, πάνω στον κορμό ενός δέντρου. Κατά τη διάρκεια των περίπου πέντε ετών, το δέντρο συσσώρευσε κλαδιά από σαράντα διαφορετικά δέντρα *"δότες"*, έκαστο με διαφορετικούς καρπούς, συμπεριλαμβάνοντας ποικιλίες αμυγδάλων, βερίκοκων, κερασιών, νεκταρινιών, ροδάκινων και δαμάσκηνων.

Κάθε άνοιξη, τα άνθη των δέντρων είναι ένα μείγμα από διαφορετικές αποχρώσεις του κόκκινου, ροζ και του λευκού.

Διανομή
-------

Ένα Δέντρο των 40 Καρπών, ευρισκόμενο σε καρποφορία, στο θερμοκήπιο του καλλιτέχνη.
Από το 2014, ο *Van Aken* έχει δημιουργήσει 16 Δέντρα των 40 Καρπών, που εγκαταστάθηκαν σε μια ποικιλία από ιδιωτικές και δημόσιες θέσεις, συμπεριλαμβανομένων κοινοτικών κήπων, μουσείων και ιδιωτικών συλλογών. Οι τοποθεσίες περιλαμβάνουν το *Newton*, Μασαχουσέτης· *Pound Ridge*, Νέας Υόρκης· *Short Hills*, Νιου Τζέρσεϊ· *Bentonville*, Αρκάνσας· και Σαν Χοσέ, Καλιφόρνιας. Έχει σχέδια να δενδροφυτέψει ένα αστικό περιβόλι με τα δημιουργήματά του.

Σημειώσεις
----------

1. ↑   Οι *Pennsylvania Dutch*, είναι μια πολιτιστική ομάδα η οποία σχηματίστηκε από τους πρώτους Γερμανόφωνους μετανάστες στην Πενσυλβάνια και τους απογόνους τους. Ιστορικά ομιλούν τη διάλεκτο της Γερμανικής γλώσσας, γνωστής ως Γερμανικά Πενσυλβανίας ή Ολλανδικά Πενσυλβανίας. Σε αυτό το πλαίσιο, η λέξη «Ολλανδικό» *("Dutch")*, δεν αναφέρεται στους Ολλανδούς *(Nederlanders)* ή τους απογόνους τους, αλλά στους *Deitsch* ή *Deutsch* (Γερμανούς).

Παραπομπές σημειώσεων

Παραπομπές
----------

1. 1 2  «The Gift Of Graft: New York Artist's Tree To Grow 40 Kinds Of Fruit». *NPR*. 3 Αυγούστου 2014. Ανακτήθηκε στις 3 Ιανουαρίου 2015.
2. 1 2 3 4 5 6 7  «This tree produces 40 different types of fruit». *ScienceAlert*. Αρχειοθετήθηκε από το πρωτότυπο στις 8 Νοεμβρίου 2016. Ανακτήθηκε στις 3 Ιανουαρίου 2015.
3. 1 2  Elliot, Danielle (19 Νοεμβρίου 2014). «Could a Tree of 40 Fruit Hold a Clue to Solving World Hunger?». *Not Impossble*. Αρχειοθετήθηκε από το πρωτότυπο στις 16 Αυγούστου 2016. Ανακτήθηκε στις 24 Απριλίου 2015.
4. ↑  Salkeld, Lauren. «The Tree of 40 Fruit Is Exactly as Awesome as It Sounds». *Epicurious*.. Ανακτήθηκε στις 25 April 2015.

Εξωτερικοί σύνδεσμοι
--------------------

* (Αγγλικά) Επίσημος ιστότοπος - includes photographs and map
* (Αγγλικά) The Gift Of Graft: New York Artist's Tree To Grow 40 Kinds Of Fruit on *Weekend Edition Sunday*, 3 August 2014
* (Αγγλικά) The tree of forty fruits στο YouTube - talk by Van Aken at TEDxManhattan in 2014
* (Αγγλικά) This Crazy Tree Grows 40 Kinds of Fruit στο YouTube - National Geographic, 21 July 2015
* (Αγγλικά) Syracuse professor grows 40 different fruits on one tree στο YouTube - *CBS News This Morning*, 23 August 2014


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Tree of 40 Fruit (έκδοση 755249979) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |